ओस्लो हवाई अड्डा, गार्डरमोएन
ओस्लो हवाई अड्डा (नॉर्वेजियाई: Oslo lufthavn; (आईएटीए: OSL, आईसीएओ: ENGM)), जिसे ओस्लो हवाई अड्डा, गार्डरमोएन या सिर्फ़ गार्डरमोएन हवाई अड्डा, के नाम से भी जाना जाता है एक अंतर्राष्ट्रीय हवाई अड्डा है जो नॉर्वे की राजधानी ओस्लो में स्थित है। यह फ्लायर, नॉर्वेजियन एर शटल, स्कैन्डिनेवियन एयरलाइन्स, विडरो एयरलाइन, विज़ एयर का हब है। यहाँ से 26 घरेलू और 158 अंतर्राष्ट्रीय गंतव्यों के लिए उड़ाने आती जाती हैं। हवाई अड्डा ओस्लो के 19 समुद्री मील (35 कि॰मी॰; 22 मील) पूर्वोत्तर में नैनस्टेड और उल्लेनसकेर की नगरपालिकओं की सीमा पर वाइकेन में गार्डरमोएन में स्थित है। यहाँ दो समानान्तर हवाई पट्टियाँ हैं जो उत्तर से दक्षिण की तरफ लगभग 3,600 मीटर (11,811 फीट) और 2,950 मीटर (9,678 फीट) लंबी हैं और विमानों के खड़े होने के लिए 71 चबूतरे हैं जिनमें 50 के पास जेट ब्रिज़ हैं। हवाई अड्डा शहर के केंद्र से उच्च गति क्षमता वाली रेलवे लाइनों से जुड़ा हुआ है। किसी हवाई अड्डे तक पहुँचने के लिये यह रेलवे लाइनें उपयोग करने वाले यात्रियों की संख्या के मामले में यह रेलवे लाइन विश्व में सबसे ज्यादा 70% तक उपयोग की जाती है। ३०% यात्री अन्य तरीकों से हवाई अड्डे पहुंचते हैं। जमीनी सुविधाएँ एविनॉर की एक सबसिडियरी ओस्लो लुफ्थैवेन एएस द्वारा प्रबन्धित की जाती है। इसके अंदर गार्डरमोएन वायु सैनिक अड्डा भी है जो राजसी नॉर्वेजियन वायु सेना द्वारा संचालित है। 8 अक्टूबर 1998 तक यह हवाई अड्डा ओस्लो का दूसरे नम्बर का आपात स्थितियों में उपयोग के लिए सुरक्षित हवाई अड्डा हुआ करता था जब वहाँ का प्राथमिक फोर्नेबु हवाई अड्डा बंद हो गया और 11.4 अरब नॉर्वेजियन क्रोन की लागत से गार्डरमोएन के इस हवाई अड्डे को अंतर्राष्ट्रीय मानकों के अनुसार विकसित किया गया और ओस्लो नॉर्वे का प्राथमिक हवाई अड्डा बना दिया गया।